Anna Klein (SS-vartija)

Anna Friederike Mathilde Klein os. Plaubel  (4. maaliskuuta 1900 – ?) oli natsi-Saksan keskitysleireillä toiminut naisavustaja.

Anna Klein liittyi natsipuolueeseen 1930. Klein saapui naisille tarkoitetulle Ravensbrückin keskitysleirille 1. syyskuuta 1943. 1. joulukuuta 1943 hänet ylennettiin SS:n naisvartijoille myönnetyistä arvoista korkeimpaan ja hänestä tuli naisvartijoiden päällikkö (Chef Oberaufseherin). Ylennyksen myötä Klein saattoi nauttia siihen kuuluvista eduista, kuten paremmasta palkasta, asunnosta, vaatteista ja vallasta. Ruoka jota hän söi ei ollut vankien tekemää, vaan sen valmistivat muut SS-naisavustajat, joiden päällikkö hän leirillä oli. Klein ei voinut komentaa SS:n kuuluneita miehiä, vaan ylin naisen arvo jäi SS:n sotamiehen arvon alapuolelle. Hänen lähin apulaisensa Ravensbrückissa oli Oberaufseherin Dorothea Binz. Syyskuussa Klein siirrettiin Sachsenhausenin keskitysleiriin, jossa hän toimi myös Chef Oberaufseherininä kunnes liittoutuneet vapauttivat leirin huhtikuussa 1945. Sachsenhausenissa hänen avustajanaan oli Hilde Schlusser.

Sodan jälkeen Hampurissa käydyssä Ravensbrückin naisvartijoiden sotarikosoikeudenkäynnissä 2.–12. heinäkuuta 1948 Kleiniä syytettiin liittoutuneiden kansallisuuksiin kuuluneiden vankien huonosta kohtelusta ja osallistumisesta kaasukammioissa murhattavien vankien valitsemiseen. Syytettyjä oli kuusi, ja Klein vapautettiin heistä ainoana riittävien todisteiden puuttuessa.

Lähteet 

Holokaustin toteuttamiseen osallistuneet
Sotarikossyytteistä vapautetut
SS-naisavustajat
Vuonna 1900 syntyneet
Kuolinvuosi puuttuu